CELEX: 32016D2065
Language: mt
Date: 2016-11-24 00:00:00
Title: Deċiżjoni ta' Implimentazzjoni tal-Kummissjoni (UE) 2016/2065 tal-24 ta' Novembru 2016 li tikkonċerna ċerti miżuri protettivi marbuta mal-influwenza avjarja b'patoġeniċità għolja tas-sottotip H5N8 fid-Danimarka (notifikata bid-dokument C(2016) 7737) (Test b'rilevanza għaż-ŻEE )

25.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/65
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/2065
   tal-24 ta' Novembru 2016
   li tikkonċerna ċerti miżuri protettivi marbuta mal-influwenza avjarja b'patoġeniċità għolja tas-sottotip H5N8 fid-Danimarka
   
      
         (notifikata bid-dokument C(2016) 7737)
      
   
   (It-test bid-Daniż biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikulari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u żootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikulari l-Artikolu 10(4) tagħha,
   Billi:
   
               (1)
            
            
               L-influwenza avjarja hija marda virali infettiva tal-għasafar, inklużi t-tjur. L-infezzjonijiet bil-vajrusis tal-influwenza avjarja fit-tjur domestiċi jikkawżaw żewġ forom ta' dik il-marda li jiddistingwu ruħhom abbażi tal-virulenza tagħhom. Ġeneralment, il-forma b'patoġeniċità baxxa twassal għal sintomi ħfief biss, filwaqt li l-forma b'patoġeniċità għolja tirriżulta f'rati għoljin ferm ta' mwiet fil-biċċa l-kbira tal-ispeċijiet tat-tjur. Dik il-marda jista' jkollha impatt serju fuq il-profitabilità tat-trobbija tat-tjur.
            
         
               (2)
            
            
               Għalkemm l-influwenza avjarja tinsab l-iktar fl-għasafar, okkażjonalment u f'ċerti ċirkustanzi partikulari anki l-bnedmin jistgħu jiġu infettati.
            
         
               (3)
            
            
               F'każ ta' tifqigħa tal-influwenza avjarja, hemm ir-riskju li l-aġent tal-marda jista' jinxtered f'azjendi oħrajn fejn jinżammu t-tjur jew għasafar oħrajn miżmuma fil-magħluq. B'hekk, tista' tinxtered minn Stat Membru għal Stati Membri oħrajn jew għal pajjiżi terzi permezz tal-kummerċ fit-tjur ħajjin jew f'għasafar oħrajn miżmuma fil-magħluq jew fil-prodotti tagħhom.
            
         
               (4)
            
            
               Id-Direttiva tal-Kunsill 2005/94/KE (3) tistabbilixxi ċerti miżuri preventivi marbutin mas-sorveljanza u mad-detezzjoni bikrija tal-influwenza avjarja u l-miżuri minimi ta' kontroll li għandhom jiġu applikati f'każ ta' tifqigħa ta' dik il-marda fit-tjur jew f'għasafar oħrajn miżmuma fil-magħluq. Dik id-Direttiva tipprevedi l-istabbiliment ta' żoni ta' protezzjoni u ta' sorveljanza f'każ ta' tifqigħa tal-influwenza avjarja b'patoġeniċità għolja.
            
         
               (5)
            
            
               Id-Danimarka nnotifikat lill-Kummissjoni dwar tifqigħa tal-influwenza avjarja b'patoġeniċità għolja tas-sottotip H5N8 f'azjenda fit-territorju tagħha fejn jinżammu tjur jew għasafar oħra miżmuma fil-magħluq u ħadet il-miżuri meħtieġa skont id-Direttiva 2005/94/KE, inkluż l-istabbiliment ta' żoni ta' protezzjoni u ta' sorveljanza.
            
         
               (6)
            
            
               Il-Kummissjoni eżaminat il-miżuri li ħadet id-Danimarka skont id-Direttiva 2005/94/KE, u hija sodisfatta li l-konfini taż-żoni ta' protezzjoni u ta' sorveljanza, stabbiliti mill-awtorità kompetenti ta' dak l-Istat Membru, huma 'l bogħod biżżejjed minn kwalunkwe azjenda fejn ġiet ikkonfermata tifqigħa.
            
         
               (7)
            
            
               Sabiex jiġi evitat kull xkiel bla bżonn għall-kummerċ fl-Unjoni u biex jiġi evitat li pajjiżi terzi jimponu ostakli mhux iġġustifikati għall-kummerċ, jeħtieġ li jiġu deskritti malajr, fil-livell tal-Unjoni, b'kollaborazzjoni mad-Danimarka, iż-żoni ta' protezzjoni u ta' sorveljanza stabbiliti f'dak l-Istat Membru.
            
         
               (8)
            
            
               Għalhekk, iż-żoni ta' protezzjoni u ta' sorveljanza fid-Danimarka, fejn japplikaw il-miżuri previsti fid-Direttiva tal-Kunsill 2005/94/KE, għandhom jiġu deskritti fl-Anness ta' din id-Deċiżjoni u għandu jiġi stabbilit it-tul taż-żmien ta' dik ir-reġjonalizzazzjoni.
            
         
               (9)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Id-Danimarka għandha tiżgura li ż-żoni ta' protezzjoni u ta' sorveljanza stabbiliti skont l-Artikolu 16(1) tad-Direttiva 2005/94/KE jinkludu mill-inqas l-erjas elenkati bħala żoni ta' protezzjoni u ta' sorveljanza fil-Partijiet A u B tal-Anness ta' din id-Deċiżjoni.
   Artikolu 2
   Din id-Deċiżjoni għandha tapplika sal-31 ta' Jannar 2017.
   Artikolu 3
   Din id-Deċiżjoni hija indirizzata lir-Renju tad-Danimarka.
   
      Magħmul fi Brussell, l-24 ta' Novembru 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).
   
      ANNESS
      PARTI A
      Iż-żona ta' protezzjoni kif imsemmija fl-Artikolu 1:
      
                  Kodiċi tal-ISO tal-pajjiż
               
               
                  Stat Membru
               
               
                  Kodiċi
                  (jekk disponibbli)
               
               
                  Isem
               
               
                  Data sa meta applikabbli skont l-Artikolu 29 tad-Direttiva 2005/94/KE
               
            
                  DK
               
               
                  Id-Danimarka
               
               
                   
               
               
                  L-erja li tinkludi:
               
               
                   
               
            
                   
               
               
                   
               
               
                  02217
               
               
                  Il-partijiet tal-muniċipalità ta' Helsingør (kodiċi ADNS 02217) li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N56.0739; E12.5144.
               
               
                  13.12.2016
               
            PARTI B
      Iż-żona ta' sorveljanza kif imsemmija fl-Artikolu 1:
      
                  Kodiċi tal-ISO tal-pajjiż
               
               
                  Stat Membru
               
               
                  Kodiċi
                  (jekk disponibbli)
               
               
                  Isem
               
               
                  Data sa meta applikabbli skont l-Artikolu 31 tad-Direttiva 2005/94/KE
               
            
                  DK
               
               
                  Id-Danimarka
               
               
                   
               
               
                  L-erja li tinkludi:
               
               
                   
               
            
                   
               
               
                   
               
               
                  02210
                  02217
                  02270
               
               
                  L-erja tal-partijiet tal-muniċipalitajiet ta' Helsingør, Gribskov u Fredensborg li jestendu lil hinn mill-erja deskritta fiż-żona ta' protezzjoni u fiċ-ċirku ta' radjus ta' 10 kilometri, bil-koordinati tal-GPS iċċentrati fuq N56.0739; E12.5144.
               
               
                  22.12.2016
               
            
                   
               
               
                   
               
               
                  02217
               
               
                  Il-partijiet tal-muniċipalità ta' Helsingør (kodiċi ADNS 02217) li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N56.0739; E12.5144.
               
               
                  14.12.2016 sa 22.12.2016